Slučajni život
Slučajni život je jugoslavenski crno-bijeli igrani film snimljen 1969. u režiji Ante Peterlića, kome je to bilo jedino cjelovečernje ostvarenje u karijeri. Po žanru je drama. Protagonisti, koje tumače Dragutin Klobučar i Ivo Serdar, su dvojica službenika u jednom poduzeću, koja su usprkos razlikama u karakteru dobri prijatelji i u slobodno vrijeme se bave veslanjem na Savi. Radnja prikazuje kako odnos prema privlačnoj kolegici među njima izazove sukob.

Peterlić, koji je prije toga ostvario uglednog filmskom kritičara, se u svom prvijencu dotakao tada među filmašima popularne teme otuđenja, odnosno izgubljenosti novih generacija u modernom, industrijskom društvu. Ugođajem, odnosno smještanjem radnje u moderni, ali "bezlični" ured, se značajno oslanjao na talijanski film Il posto, dok se stil režije u znatnoj mjeri oslanjao na djela Howarda Hawska. Kada je film prikazan na Pulskom festivalu, doživio je porazne kritike. Hrvoje Turković to tumači time da je Peterlić kao kritičar sebi stvorio previše neprijatelja u tadašnjem filmskom establišmentu, koji su iskoristili priliku da mu vrate "milo za drago" , dok drugi kritičari smatraju da je Peterlić odbio koristiti tada među filmašima popularne tehnike Novog vala i drugih modernih filmskih pokreta. Slučajni život je tek desetljećima kasnije popravio svoju reputaciju , ali se Peterlić umjesto toga preorijentirao na daleko uspješniju karijeru filmskog teoretičara i pedagoga.

Izvori

Vanjske veze
 

Jugoslavenski filmovi
Dramski filmovi